Farnosť svätých Petra a Pavla Oponice

Rímskokatolícku cirkev Farnosť Oponice tvoria obce Oponice a Súlovce v okrese Topoľčany. Patrí do Dekanátu Bošany a Biskupstva Nitra. Patrónmi farského kostola v Oponiciach sú svätí apoštoli Peter a Pavol.  Farárom a štatutárnym zástupcom farnosti je Mgr. Jozef Šafár, inštalovaný 2. júla 2023.

 História farnosti 
Farnosť Oponice od nepamäti tvorili dve obce – Oponice (ktoré sa do roku 1910 delili na Veľké Oponice a Malé Oponice) a Súlovce, do ktorých patrí aj časť Betlehem a od druhej polovice 19. storočia tiež osada Podlužany. V katastrálnom území obce Súlovce má dodnes Nitrianska kapitula veľké majetky.

Najstaršie dejiny farnosti Oponice sú úzko spojené s Nitrianskou kapitulou, keďže obec Súlovce bola od 13. storočia jej majetkom, neskôr získala cirkev významné majetky aj v Oponiciach. Farnosť Oponice už fungovala medzi rokmi 1332-1337, s vlastným chrámom svätých Petra a Pavla, ktorý sa prvý raz spomína v roku 1244. Prvým známym farárom farnosti bol Getard, ktorý bol zároveň dekanom. Kostol navštevovali aj obyvatelia Súloviec, keďže tie kostol nemali.

Od polovice 16. storočia do roku 1674 bola v Oponiciach prítomná evanjelická reformácia. Miestni šľachtici Aponiovci prestúpili do evanjelickej cirkvi, následne ich nasledovalo aj poddanstvo. Miestny chrám vypálili koncom 16. storočia Turci, nechal ho zrekonštruovať Gašpar Apponyi. Po roku 1674 sa obnovila rímskokatolícka farnosť. V rokoch 1707-1719 bola farnosť spojená s farnosťou Kovarce, pričom farár sídlil v Kovarciach a Oponice boli filiálkou. V tom čase patrila spoločná farnosť do dekanátu Topoľčany.

Farnosť Oponice bola obnovená 19. októbra 1788, prvým farárom sa stal Juraj Hollý.  Farnosť Oponice bola začlenená do Dekanátu Skačany (dnešný dekanát Bošany), v rokoch 1789-1952 patrila do samostatného dekanátu Kovarce.

 Kanonické vizitácie 

V 18. až 21. storočí sa konali nasledujúce kanonické vizitácie:
 5. novembra 1731 gróf PhDr. ThDr. František Zichy, archidiakon Archidiakonátu Nitra; 
 26. mája 1755 gróf ThDr. Anton Révaj, archidiakon Archidiakonátu Nitra; 
 20. marca 1798 PhDr. ThDr. František Fuchs, biskup Diecézy Nitra; 
 17. júla 1816 Jozef Kluch, biskup Diecézy Nitra; 
 21. júna 1828 Jozef Vurum, biskup Diecézy Nitra;
 17. septembra 2009 Mons. ThDr. Marián Chovanec, pomocný biskup Diecézy Nitra.

 Kňazi farnosti 
 Obdobie  Kňaz 17881791  Juraj Hollý 17901791  Jozef Komlóši 17911797  Anton Kubica 17971799  Anton Dzian 17991815  Peter Valachy 18151815  František Hegner 18151837  Jozef Lindenbauer 18351837  Alexander Zamarovský 18371860  Ľudovít Nyáry 18601860  Alojz Durdik 18601872  Mons. Jozef Vagner 18721872  Ján Dudaj 18721891  Teodor Lukáč 18911891  Viktor Kardoš 18921892  Alojz Fiebig 18921903  Mons. Ignác Wohland

 Obdobie  Kňaz 19031903  Karol Slauka 19031911  Koloman Hamar 19111912  Jozef Kianička 19121924  Rudolf Biringer 19241924  Mons. ThDr. Štefan Čerenej 19241925  Alexander Laudon 19251952  Štefan Szőllősy 19521952  Florián Sabo 19521969  P. Béda Filip Košík OFM 19691978  Jozef Kúdela 19781991  Mons. ThLic. Rudolf Bošnák 19911997  Mons. Mgr. Gašpar Fronc 19972006  Mgr. Ján Ninis 20062010  JCDr. Marek Virág 20102018  Mgr. Juraj Nuota 20182023  Mgr. Michal Šrank 2023 –  Mgr. Jozef Šafár

 Organisti farnosti 
 Obdobie  Organista 17191728  Mikuláš Kovarči 17281735  Ján Jacovský 17351757  Andrej Hallo 17571760  Ján Hallo 17601763  Ján Povora 17631787  Ján Klinkovič 17881797  Pavol Klinkovič 17971798  Martin Janík 17981804  Ján Korilly 18041846  Ján Lásny 18461863  Václav Gazdagh 18631868  Ján Tomčáni 18681874  František Hronkovič 18741880  Jozef Kučera

 Obdobie  Organista 18801892  František Krajchely 18921898  Viktor Kumery 18981911  Emil Špaček 19111932  Šebastián Cako 19321939  Jozef Bezák 19391951  Štefan Opáth 19531958  Edmund Schottert 19581979  Ján Horváth 19791992  Anton Paučír 19921994  PhDr. ThDr. Roman Gerši, PhD., SLL. 19931998  Ing. Miroslav Obertáš 19941999  Mgr. Vladimír Kopec 1999 – 2012  Mgr. Lenka Bakó rod. Fráterová, PhD.2012 –Mgr. Vladimír Kopec

 Referencie 

 Externé odkazy 
 Oficiálna stránka farnosti

Oponice
Kategória:Biskupstvo Nitra